钦定古今图书集成/明伦汇编/氏族典/第191卷 > 《内江萧氏族谱序》明·焦竑
## 钦定古今图书集成/明伦汇编/氏族典/第191卷 > 《内江萧氏族谱序》明·焦竑

“古者因生赐姓，胙土而命氏，其法甚严。然氏族杂出，
为上之所赐、下之所更者，不可胜数矣，而《谱牒》所载，
率犁然可考。至于近世，绝无上所赐与下所更者，一
姓相守，历百千岁而不变，何易简如是？士大夫乃有
不知祖之所自，问其门阀、世系、生卒之概，茫然不知
置对者，往往有之”，则宗法不行，而谱乘之学废也。以
“故士无传承，乡乏礼，让敝且仕，族乱而庶人僭，所系岂微也哉！”萧出殷微子，以邑命氏，为最初，而独贵晋
宋间品。过江侨姓，以王、谢、袁、萧为大。至武帝践尊位，
诸宗文采，照耀江左，沿及李唐，繇、瑀至遘，八叶之中，
咸跻宰辅，其盛极矣。余同籍郡丞君九成为《谱》，则断
自元季。思德公为内江，始迁祖不欲冒，所不知者以
为重，盖其慎也。《思德》五传而为都御史，翀，又六传而
为御史。世延以名德起家为右族，顷澄江守巩昌
丞菖、御史如松与郡丞君顶背相望，在西南数千里
外，而以行谊勋伐赫然闻于四方矣。君独念近者不
亲，难以及远，藉令经济足称，而敦睦未至，虽其所立
卓卓，犹为施之无本而不足贵也。故其谱于先后、名
字、爵谥、年辈、卒葬，必谨书而备录之。以至德相讲，贫
相周，患相恤，所为萃涣离合者咸具焉。冀以追先人
不泯之精神于冥漠之中，以及其所欲慈孝之子孙，
厥意美矣。自是本末不悖，远近兼举，以承社稷生民
之烈，岂复可量哉！夫言氏族者，贵门阀，忘礼教，其敝
实繁。昔人欲明谱学，而壹救以忠厚，庶乡党之行修，
人物之道长，教化之风兴，而可与古参。余谓《萧氏之
谱》出于斯言，奚愧焉？乃题其端归之。

《唐书萧颖士传》：颖士乐闻人善，以推引后进为己任。
如李阳、李幼卿、皇甫冉、陆渭等数十人，由奖目，皆为
名士，天下推知人，称“萧功曹。尝兄事元德秀，而友殷
寅、颜真卿、柳芳、陆据、李华、邵轸、赵骅，时人谓曰：殷、颜、
柳、陆、李、萧、邵、赵，以能全其交也。所与游者孔至、贾至、
源行恭、张有略，族弟季遐、刘颖、韩拯、陈晋、孙益、韦建”、
韦收，独华与齐名，世号“萧李。”

《浙江通志》：“‘萧鸣凤，山阴人。督学南畿，校士必以行检
为高下，不徒以文而已。南中有萧北斗’之谣。”

《明外史·萧彦传》：“彦有志行，服官明习天下事，所在见
称。弟雍，宦绩亚于彦，而学过之，时称二萧。